|  |
| --- |
|  |
| Република СрбијаМИНИСТАРСТВО ТРГОВИНЕ, ТУРИЗМА И ТЕЛЕКОМУНИКАЦИЈАБрој: 401-00-429/2015-12Датум: 5. мај 2015.годинеНемањина 22-26Б е о г р а д |

На основу члана 38. Закона о удружењима („Службени гласник РС” бр. 51/09, 99/11 – др, закон, 99/11 – др. закон), члана 23. став 2. Закона о државној управи („Службени гласник РС”, бр. 79/05, 101/07, 95/10 и 99/14) и члана 5. став 1. Уредбе о средствима за подстицање програма или недостајућег дела средстава за финансирање програма од јавног интереса која реализују удружења („Службени гласник РС”, бр. 8/12 и 94/13), министар доноси

**О Д Л У К У**

**О РАСПИСИВАЊУ ЈАВНОГ КОНКУРСА ЗА ДОДЕЛУ СРЕДСТАВА ЗА ПРОГРАМЕ У ОБЛАСТИ РАЗВОЈА ИНФОРМАЦИОНОГ ДРУШТВА У РЕПУБЛИЦИ СРБИЈИ 2015. ГОДИНЕ**

1. Министарство трговине, туризма и телекомуникација (у даљем тексту: Министарство) расписује Јавни конкурс за доделу средстава за програме у области развоја информационог друштва у Републици Србији 2015. године (у даљем тексту: Јавни конкурс).
2. Текст Јавног конкурсa, који је саставни део ове одлуке, објавиће се на сајту Министарства [www.mtt.gov.rs](http://www.mtt.gov.rs).
3. Ова одлука ступа на снагу даном доношења.

**О б р а з л о ж е њ е**

Чланом 38. Закона о удружењима („Службени гласник РС” бр. 51/09, 99/11 – др, закон и 99/11 – др, закон) предвиђено је да се средства за подстицање програма или недостајућег дела средстава за финансирање програма које реализују удружења, а који су од јавног интереса, обезбеђују у буџету Републике Србије, као и да Влада, односно министарство надлежно за област у којој се остварују основни циљеви удружења додељује средства удружењима на основу спроведеног јавног конкурса и закључује уговоре о реализовању одобрених програма.

Влада је Уредбом о средствима за подстицање програма или недостајућег дела средстава за финансирање програма од јавног интереса која реализују удружења („Службени гласник РС”, број 8/12 и 94/13, у даљем тексту: Уредба) ближе уредила критеријуме, услове, обим, начин, поступак доделе, као и начин и поступак враћања средстава за подстицање програма или недостајућег дела средстава за финансирање програма. Чланом 5. уредбе предвиђено је да се додела средстава за финансирање програма врши на основу јавног конкурса који расписује надлежни орган и оглашава на званичној интернет страници надлежног органа.

Чланом 4. став 2. уредбе одређено је да ближа мерила за избор програма применом критеријума из уредбе, као и допунске критеријуме специфичне за одређену област утврђује надлежни орган, на основу чега је Министарство донело Правилник о избору програма од јавног интереса у области развоја информационог друштва које реализују удружења („Службени гласник РС”, број 47/13).

Средства за спровођење конкурса у износу од 20.000.000,00 динара обезбеђена су Законом о буџету Републике Србије за 2015. годину („Службени гласник РС” број 142/14) на Разделу 30 - Министарство трговине, туризма и телекомуникација, функција 460 - Комуникације, економска класификација 481 – Дотације невладиним организацијама.

У складу са наведеним, одлучено је као у диспозитиву.

 **М И Н И С Т А Р**

 Расим Љајић

Доставити ради реализације:

* Сектору за информационо друштво